Pregled poletnih doživetij na Krasu in v Brkinih 2020

**Zdaj je čas. Grem na Kras.**

**KrasPass degustacije in doživetja, do 31. avgusta, na celotni destinaciji**

**V veliko gastronomsko družino KrasPass Gourmet se je povezalo več kot 40 priznanih ponudnikov. Celo poletje bo v znamenju gurmanskega uživanja za mizami in v vinskih hramih, vsak dan ob 11h, 16h in 18h, ko bo mogoče rezervirati krajšo degustacijo kraških vin s prigrizki, okušanje sušenih mesnin ali enourno gourmet doživetje po enotnih cenah od 12 do 24 evrov. Podrobnosti najdete tudi v obširnejšem priloženem opisu.**

Več informacij: [www.visitkras.info/kraspass](http://www.visitkras.info/kraspass), priloženo sporočilo o novi destinacijski ponudbi ter Ana Hrast (TIC Sežana, Zavod ŠTIP, 041 611 980, ana@visitkras.info), Helena Kosmina (Javni zavod Komenski Kras-v likvidaciji, 041 697 625, helena.kosmina@stanjel.eu), Anja Sedevčič (Zavod za turizem Miren-Kostanjevica, 051 662 009, anja@mirenkras.com), Ester Mihalič (Občina Hrpelje-Kozina, 051 677 017, ester.mihalic@hrpelje.si), Nataša Matevljič (Razvojni center Divača, 041 550 205, natasa.matevljic@divaca.si).

**Ana Desetnica**, 3. julija, amfiteater Kosovelovega doma Sežana

Sežana bo znova gostila festival uličnega gledališča Ana Desetnica, tokrat s slovenskimi ustvarjalci. Na ploščadi pred domom se bo ob 18.30 predstavil sodobni cirkus in ob 19. uri predstava hudomušnega klovnovskega klona, ki na ulicah išče človečnost in se poigra z vsakim,  ki mu prekriža pot. V amfiteatru ob 20. uri pa vabljeni na plesno cirkuško predstavo ONI v produkciji Plesne šole Kazina. Soorganizatorji: Društvo Ana Monro, Kosovelov dom Sežana, Klub študentov Sežana in Mladinski center Podlaga).

Več informacij: Nina Ukmar, direktorica Kosovelovega doma Sežana, direktor@kosovelovdom.si, <https://www.kosovelovdom.si/>, <https://www.anamonro.si/april2020/>

**Dan Biosfernega območja Kras**, avgust, Park Škocjanske jame

V avgustu bomo izvedli Dan Biosfernega območja Kras, v okviru projekta Približajmo UNESCO biosferna območja prebivalcem. Na sprejemnem centru parka bomo ustvarili utrip biosfernega območja, predstavila se nam bodo tudi ostala slovenska biosferna območja.

Več informacij: Park Škocjanske jame, Slovenija: Jana Martinčič,  psj.info@psj.gov.si ali Borut Kokalj, borut.kokalj@psj.gov.si, [www.park-skocjanske-jame.si](http://www.park-skocjanske-jame.si/)

**Dan v Lipici**, vse nedelje v juniju, 25. junij, julij in avgust, Kobilarna Lipica

Dan v Lipici je priložnost, da obiskovalci med lipicanci preživijo ves dan in vsako uro doživijo kaj pristnega. Začne se z odhodom kobil na pašnike – enim najlepših prizorov z lipicanci – in vabi na privlačna doživetja, kot so vožnje s kočijo, voden stik z lipicancem, ogled treninga klasične šole jahanja, vodeno kolesarjenje z električnimi kolesi in sproščujoči sprehodi po posestvu. V juniju je vsaka nedelja priložnost za Dan v Lipici, prav tako tudi 25. junij. Julija in avgusta bo dogajanje še bolj pestro, priložnost za Dan v Lipici bo vsak dan, razen ponedeljka.

Več informacij: Tina Čič, odnosi z javnostmi v Kobilarni Lipica, pr@lipica.org, <https://www.lipica.org/si/>

**Disk golf**, novo družabno in družinsko doživetje v Lipici, od julija do septembra, Kobilarna Lipica

Zelene terase lipiškega griča bodo kmalu prizorišče nove sproščujoče igre, ki bo najbolj pritegnila družine z otroki. To je disk golf – igra, zelo podobna tradicionalnemu golfu, le da namesto udarjanja žoge v luknjo mečemo frizbi oziroma leteči disk v posebej oblikovano kovinsko košaro. Družinske karte za igro disk golfa bodo na voljo na recepciji golf igrišča.

Več informacij: Tina Čič, odnosi z javnostmi v Kobilarni Lipica, pr@lipica.org, <https://www.lipica.org/si/>

**Hankejev kanal – butično doživetje podzemnega kanjona**, Park Škocjanske jame

Doživite Hankejev kanal po poteh prvih raziskovalcev, ki trenutno ni na voljo, bo pa predvidoma s septembrom ponovno oživel. Gre za edinstveno doživetje enega največjih podzemnih kanalov, po poteh prvopristopnikov.

Več informacij: Park Škocjanske jame, Slovenija: Jana Martinčič,  psj.info@psj.gov.si ali Borut Kokalj, borut.kokalj@psj.gov.si, [www.park-skocjanske-jame.si](http://www.park-skocjanske-jame.si/)

**Interpretacijski center kraške vegetacije – na Krasu s Krasom v sebi**, vsak delavnik od 7. do 15. ure, Botanični vrt Sežana ob vili Mirasasso

Interpretacijski center kraške vegetacije nadgrajuje izjemno tujerodno rastlinsko zbirko in kulturno dediščino vrta. Razkriva skrivnosti podzemnega kraškega sveta, čar gozdov in skladnost kraških travišč, Kosovelovo pesem in življenje. Grafično oblikovane podobe, fotografije, pisana beseda, animacije, dotiku izpostavljene kraške kamnine, vonj kraških zelišč in zvoki narave vabijo k doživljajskemu sprehodu in odkrivanju Krasa na drugačen način.

Več informacij: Marjetka Kljun Terčon, vodja Botaničnega vrta Sežana ob vili Mirasasso, storitve@ksp-sezana.si ali [www.vrtsezana.si](http://www.vrtsezana.si)

**Koncert Terra Mistiki**, 23. junij ob 21. uri, amfiteater Kosovelovega doma Sežana

Skupaj v duetu Danijel Černe – Mystica in An Černe (oče in sin) nastopata od malih nog enega od članov dueta. Začelo se je z nastopi za prijatelje, nadaljevala sta na ulici in kasneje s skupino Terrafolk na velikih festivalih. V času pandemije sta na domačem balkonu in preko družbenih omrežij 12 tednov zapored nastopala vsako nedeljo, da bi olajšala družbeno izolacijo.

Več informacij: Nina Ukmar, direktorica Kosovelovega doma Sežana, direktor@kosovelovdom.si, <https://www.kosovelovdom.si/>

**Koncert Nastja Janžekovič & tovariš strmoglavljen**, 29. junij ob 21. uri, amfiteater Kosovelovega doma Sežana

Martin Ukmar (el. kitara, vokal, ritmi in efekti) in Nastja Janžekovič (vokal, viola) prepletata lirične pesmi z zvoki električne kitare, viole in raznih zvočil, s sodobnimi, tudi elektronskimi ritmi in efekti v kozmične in na trenutke hipnotične aranžmaje. V živo bosta predstavila predvsem vsebino, ki je nastala v obdobju samoizolacije in je zajeta v pred kratkim izdanem dvojnem albumu NASTJANJA I & II.

Več informacij: Nina Ukmar, direktorica Kosovelovega doma Sežana, direktor@kosovelovdom.si, <https://www.kosovelovdom.si/>

**Koronaekspresija - pandemija kot navdih za literarni natečaj,** do 31. avgusta

COVID-19 je spremenil naš vsakdan, počutje, prioritete in vrednote. Natečaj je podprt je z e-modulom, ki omogoča prijavo in oddajo prispevkov preko spleta. Žiranti bodo ocenjevali 4 kategorije prispevkov: a) misel, aforizem, b) poezija, c) proza in d) pravljica. Najboljša dela v posamezni kategoriji bodo nagrajena s finančnimi nagradami in priznanji. Slavnostni podelitvi bodo sledili tematski literarni večeri v Pomniku miru na Cerju in knjižna izdaja najboljših del.

Več informacij: Anja Sedevčič, Turizem Miren-Kostanjevica, anja@mirenkras.si in [www.mirenkras.si/natecaj](http://www.mirenkras.si/natecaj)

**Lokalni ponudniki se predstavijo**, Park Škocjanske jame

Poletno ponudbo bomo v Parku Škocjanske jame popestrili s predstavitvijo lokalnih ponudnikov, saj želimo zbližati lokalne ponudnike z obiskovalci Biosfernega območja Kras.

Več informacij: Park Škocjanske jame, Slovenija: Jana Martinčič,  psj.info@psj.gov.si ali Borut Kokalj, borut.kokalj@psj.gov.si, [www.park-skocjanske-jame.si](http://www.park-skocjanske-jame.si/)

**Mavrica doživetij** – tematski vodeni sprehodi po obnovljeni Učni poti Škocjan, Park Škocjanske jame

Namenjeni so vsem, ki želijo preživeti nekaj ur v pristnem stiku z naravo, datumi vodenj bodo objavljeni na spletni strani parka. Pot poteka ob robu udornih dolin in je precej razgibana, a nezahtevna, ponuja nam čudovite razglede na veličastne stene Velike in Male doline.

Več informacij: Park Škocjanske jame, Slovenija: Jana Martinčič,  psj.info@psj.gov.si ali Borut Kokalj, borut.kokalj@psj.gov.si, [www.park-skocjanske-jame.si](http://www.park-skocjanske-jame.si/)

**MLADIFEST**, od 11. do 20. julija, različna prizorišča po Sežani in okolici

Vsakoletni poletni festival MLADIFEST organizirata Klub študentov Sežana in Mladinski center Podlaga (s partnerstvom Kosovelovega doma Sežana).

Več informacij: [www.mladifest.org](http://www.mladifest.org/)

Kosovelov dom Sežana pripravlja ponedeljkove predstave in dogodke za družine: 6. julija bo premiera glasbene pravljice Škratje s Krasa, 13. julija pa bo na ogled pravljica Izgubljeni slamnik (prav tako z glasbeno spremljavo). Zaključni ponedeljek bo v znamenju eksperimentalne in raziskovalne predstave Moje prav(lj)ice.

Več informacij: [www.kosovelovdom.si](http://www.kosovelovdom.si/)  ali Nina Ukmar, direktorica Kosovelovega doma Sežana, direktor@kosovelovdom.si

**Odprtje razstave kiparske instalacije Orektikon – anima sensitiva**, od 4. do 11. julija, Botanični vrt Sežana ob vili Mirasasso

Razstava Društva Tretji most (Nataša Tič Ralijan, Tomaž Biffio in Marko Prijon) govori o poreklu živalskega izvora in sorodnosti vsega, kar povezuje ljudi in živali. Tisto, kar očitno povezuje žival in človeka, je sposobnost čutenja. In čutenje se začne z rojstvom. Kiparska instalacija rojstvu živali tako postavlja svojevrsten monument, ki prikazuje „mitološko / antropozofsko sliko“ o začetkih živalskega sveta.

Več informacij: Marjetka Kljun Terčon, vodja Botaničnega vrta Sežana ob vili Mirasasso, storitve@ksp-sezana.si ali [www.vrtsezana.si](http://www.vrtsezana.si)

**Poklon Radku Poliču**, 3. julija ob 20.30, Muzej slovenskih filmskih igralcev, Divača

V Muzeju slovenskih filmskih igralcev bomo tradicionalno prireditev Poklon letos posvetili igralcu Radku Poliču. Predstavili bomo bogat igralčev filmski opus, ki mu je posvečena tudi ob tej priložnosti izdana monografska publikacija. Ko se bo spustila noč, bo s filmom Idealist prvič letos zabrnel filmski projektor muzejskega letnega kina. Prireditev bo popestril glasbeni nastop godalnega kvarteta VIOLadies.

Več informacij: msfi@kinoteka.si, [www.muzejdivaca.si](http://www.muzejdivaca.si)

**Poletni kino na Krasu 2020**, julija in avgusta, Muzej slovenskih filmskih igralcev Divača in Kosovelov dom Sežana

Kosovelov dom Sežana in Muzej slovenskih filmskih igralcev v Divači ostajata zvesta filmskim projekcijam na prostem. V Sežani bo letos program v juliju, v Divači pa bo program tako julija kot avgusta. Vstop na projekcije v Sežani je prost.

Več informacij: Nina Ukmar, direktorica Kosovelovega doma Sežana, direktor@kosovelovdom.si, <https://www.kosovelovdom.si/> in <https://www.muzejdivaca.si/>

**Poletna muzejska noč**, 20. junija, Kobilarna Lipica

Kobilarna Lipica se pridružuje pobudi slovenskih muzejev in galerij ter za obiskovalce brezplačno odpira svoja vrata med 18. in 21. uro. Dogajanje se bo začelo ob vrnitvi črede lipicanskih kobil s paše, topot kopit pa bo obiskovalcem dal ravno dovolj energije za raziskovanje Muzeja Lipikuma, ustvarjalnosti konstruktivista Avgusta Černigoja in muzejske zbirke kočij, pa tudi za sproščeno doživetje Lipice med vodenim ogledom kobilarne ali osvežitvijo na terasi letnega vrta KARSolicious.

Več informacij: Tina Čič, odnosi z javnostmi v Kobilarni Lipica, pr@lipica.org, <https://www.lipica.org/si/>

**Poletna muzejska noč,** 20. junija, Muzej slovenskih filmskih igralcev

Muzej slovenskih filmskih igralcev bo na Poletno muzejsko noč med 18. in 21. uro brezplačno odprl svoja vrata. V večerno dogajanje nas bo popeljala ustvarjalna delavnica Razglednice s filmskimi junaki, namenjena otrokom in družinam. Na sporedu bosta dve brezplačni vodstvi, skozi kateri bodo obiskovalci odkrivali skrivnosti filmske igre in spoznali življenje in delo prve slovenske filmske zvezde Ite Rine.

Več informacij: msfi@kinoteka.si, [www.muzejdivaca.si](http://www.muzejdivaca.si)

**Po vrtnih stezah družine Scaramangà: Doživljajski vodeni ogledi botaničnega vrta in Interpretacijskega centra kraške vegetacije**, vsako soboto do konca septembra ob 10. uri, Botanični vrt Sežana ob vili Mirasasso

Z ljubeznijo do narave, kulture, lepote, zgodb, pripovedk in legend doživite čas družine Scaramangà in njene vile Mirasasso. V času bogastva in blišča, je na Krasu našel svoj prostor vrt, grajen v stilu italijanskih meščanskih vrtov. Z opazovanjem, posluhom, dotikom, sredi opojnih vonjav s skodelico čaja v roki podoživite preteklost ter značilnostih kraške pokrajine in tukajšnjega življenja, ki jih na povsem svojstven način razkriva Interpretacijski center kraške vegetacije.

Več informacij: Marjetka Kljun Terčon, vodja Botaničnega vrta Sežana ob vili Mirasasso, storitve@ksp-sezana.si ali [www.vrtsezana.si](http://www.vrtsezana.si)

**Spoznaj Lipico na kolesu - vodeno kolesarjenje z električnimi kolesi**, vsako nedeljo v juniju ob 11.30, Kobilarna Lipica

Vsako junijsko nedeljo ob 11.30 se v Kobilarni Lipica začenja doživljajsko raziskovanje stoletnih drevoredov in najlepših skritih kotičkov Lipice, ki je že več kot 400 let dom belih lipicancev. Z električnimi kolesi projekta MobiTour se lahko popeljete po Tržaškem, Dunajskem in Marmontovem drevoredu in morda ob poti srečate tudi čredo lipicanskih kobil na paši. V juliju in avgustu se lahko kolesarjenju pridružite vsak dan.

Več informacij: Tina Čič, odnosi z javnostmi v Kobilarni Lipica, pr@lipica.org, <https://www.lipica.org/si/>

**Večerja v Vrtu ob vili Mirasasso – ob soju sveč in živih melodijah**, petek, 3. julija ob 20. uri, Botanični vrt Sežana ob vili Mirasasso

Ko pade noč, bo kulisa podoba rastlinjaka, paviljoni bodo krošnje dreves, svetloba bodo sveče na mizah. Ob čutnih melodijah žive glasbe bo zaljubljenim parom, zbrani družini, skupinam prijateljev ali sodelavcev postrežena večerja vrhunskih jedi, vin in nasmehov prijazne Špacapanove hiše ter izbranih kraških vinarjev. Zaradi edinstvenosti dogodka so potrebne predhodne rezervacije.

Več informacij: Marjetka Kljun Terčon, vodja Botaničnega vrta Sežana ob vili Mirasasso, storitve@ksp-sezana.si ali [www.vrtsezana.si](http://www.vrtsezana.si)

**Vrt v vazi – aranžerske delavnice**, vsak četrtek od 9. do 30. julija ob 18. uri, Botanični vrt Sežana ob vili Mirasasso

Aranžerske delavnice pod vodstvom aranžerke Maje Seražin bomo dopolnili s posebnim doživetjem – sprehodom po vrtu, občudovanjem in spoznavanjem vrtnega cvetja, ki zmore domove odeti v pravo poletno vzdušje. Ustvarjanje lastnih cvetnih aranžmajev bo vsakič spremljalo druženje ob skodelici čaja.

Več informacij: Marjetka Kljun Terčon, vodja Botaničnega vrta Sežana ob vili Mirasasso, storitve@ksp-sezana.si ali [www.vrtsezana.si](http://www.vrtsezana.si)

**2. extempore Kras** - zaključna prireditev s podelitvijo priznanj, kulturnim programom in ogledom nagrajenih del, 28. avgusta ob 19. uri, Botanični vrt Sežana ob vili Mirasasso

Zaključno prireditev 2. extempora Kras, (vključuje tudi 1. extempore mladostnikov do 20. leta starosti) organizira Kulturno društvo Kras v sodelovanju z Botaničnim vrtom Sežana ob vili Mirasasso. V posebnem ambientu vrtnega rastlinjaka bo uradnemu delu sledil tudi ogled nagrajenih del.

Več informacij: Marjetka Kljun Terčon, vodja Botaničnega vrta Sežana ob vili Mirasasso, storitve@ksp-sezana.si ali [www.vrtsezana.si](http://www.vrtsezana.si)

**100-letnica požiga Narodnega doma v Trstu**, 15. junija in 8. julija, Kosovelov dom Sežana

15. junija bo predstavitev romana Marija Čuka 'ČRNI OBROČ', 8. julija pa predstavitev stripovskega albuma ČRNI PLAMEN: požig Narodnega doma v Trstu Zorana in Ivana Smiljanića, ki v nadaljevanjih izhaja v Mladini in v tržaškem Primorskem dnevniku. Organizirajo: Kosovelov dom Sežana, Kosovelova knjižnica Sežana, Kosovelova spominska soba (Ljudska univerza Sežana) v sodelovanju z založbo ZRC SAZU in Primorskim dnevnikom.

Več informacij: Nina Ukmar, direktorica Kosovelovega doma Sežana, direktor@kosovelovdom.si, <https://www.kosovelovdom.si/>

**440. obletnica in Dan Kobilarne Lipica**, začetek septembra, Kobilarna Lipica

Kobilarna Lipica je 440. obletnico praznovala 19. maja. Na ta dan leta 1580 je habsburški nadvojvoda Karel II, sin cesarja Ferdinanda I. Habsburškega, kupil lipiško posestvo od tržaškega škofa. Letos je bila kobilarna 19. maja že odprta za obiskovalce in imeli smo tudi prve žrebičke. Osrednji dogodek ob 440. obletnici bomo najverjetneje združili s tradicionalnim Dnevom Kobilarne Lipica na začetku septembra.

Več informacij: Tina Čič, odnosi z javnostmi v Kobilarni Lipica, pr@lipica.org, <https://www.lipica.org/si/>

**NE SPREGLEJTE:**

**Beluši**, najbolj prepoznaven pridelek destinacije Miren Kras v novi preobleki

Mesec špargljevih jedi je vsako leto podprt z veliko prepoznavnimi in dobro obiskanimi prireditvami a letos se je v posebnih okoliščinah pandemije COVID-19 praznovanje preselilo za domače štedilnike. Na pobudo Turizma Miren-Kostanjevica je ob pomoči enogastronomskega guruja Tonija Gomiščka izšla nova zbirka receptov ŠPARGLJI \* BELUŠI. Zbirka receptov, ki združuje nasvete 11-ih kuharskih mojstrov iz 3 primorskih gastro regij, je prispevala k umestitvi tega edinstvenega pridelka na lestvico izbranih OKUSOV SLOVENIJE.

Več informacij: Anja Sedevčič, Turizem Miren-Kostanjevica, anja@mirenkras.si in [www.mirenkras.si/natecaj](http://www.mirenkras.si/natecaj)

**Nominacija »Tradicije rej lipicancev« za vpis na UNESCOv Reprezentativni seznam nesnovne kulturne dediščine človeštva**

25. marca 2020 je bila vložena skupna večnacionalna nominacija »Tradicije rej lipicancev« za vpis na UNESCOv Reprezentativni seznam nesnovne kulturne dediščine človeštva. Skupno nominacijo so pripravile Avstrija, Bosna in Hercegovina, Hrvaška, Madžarska, Italija, Romunija, Slovaška in Slovenija, projekt je vodilo Ministrstvo za kulturo Republike Slovenije. UNESCO bo o nominaciji presojal decembra 2021. Nominacija poudarja zavezo sodelujočih držav, da bodo svojo dediščino varovale in razvijale tudi v prihodnje, obenem pa prinaša veliko priložnost za promocijo in razvoj turizma.

Več informacij: Tina Čič, odnosi z javnostmi v Kobilarni Lipica, pr@lipica.org, <https://www.lipica.org/si/>

**Novo postajališče za avtodome v Hrpeljah**

Postajališče za avtodome je del projekta »Staro sejmišče – novo stičišče« - Oživitev nekdanjega sejmišča v Hrpeljah. Zasnovano kot postajališče z dodatno infrastrukturo (večje otroško igrišče, klopi in mize, pametna klop). Ob postajališču je tudi kolesarnica s 4 električnimi kolesi, ki si jih bo mogoče sposoditi za raziskovanje bližnje okolice. Na parkirišču je prostora za 8 avtodomov, na njem je avtodomarjem na voljo vsa potrebna infrastruktura za oskrbo avtodoma (elektrika, voda, wifi, otroško igrišče, in ostala infrastruktura) za udoben postanek.

Več informacij: Ester Mihalič, Občina Hrpelje-Kozina, ester.mihalic@hrpelje.si

**Prenova hotela Maestoso**

V mesecu maju se je začela prenova hotela Maestoso - ena osrednjih prioritet Kobilarne Lipica letos, ko kobilarna praznuje 440. obletnico. S prenovo se bo število sob praktično podvojilo, novi hotel Maestoso bo imel štiri zvezdice superior, pet kongresnih dvoran, notranji in zunanji bazen ter wellness center. Prepričani smo, da bo novi hotel Maestoso z odprtjem v začetku prihodnjega leta prispeval k zaokrožitvi ponudbe in rasti zelenega & trajnostnega turizma v regiji.

Več informacij: Tina Čič, odnosi z javnostmi v Kobilarni Lipica, pr@lipica.org, <https://www.lipica.org/si/>

**Trio kraških znamenitosti**, celo poletje

Park vojaške zgodovine, Park Škocjanske jame in Kobilarna Lipica so se povezali s ciljem rasti števila obiskovalcev, povezovanja turistične ponudbe in povečanja zadovoljstva obiskovalcev. S pandemijo je postalo naše sodelovanje še bolj aktivno, zato smo skupne aktivnosti nadgradili. Dvignili smo popust na ceno vstopnice, ki ga priznavamo obiskovalcem partnerskih destinacij s prvotnih 15 % na 25 %.

Več informacij: Borut Kokalj, Park Škocjanske jame, borut.kokalj@psj.gov.si ali Tina Čič, odnosi z javnostmi v Kobilarni Lipica, pr@lipica.org, <https://www.lipica.org/si/>

**Večnamenski objekt v Famljah z Muzejem rudarstva**

Občina Divača konec poletja 2020 predvideva odprtje Večnamenske dvorane v Famljah, kjer bo zaživel tudi Muzej rudarstva. Občina Divača bo zagotovila ustrezne prostore, namenjene prireditvam, izobraževanju in medgeneracijskemu druženju ter kulturnemu turizmu, ki bo obiskovalcem prikazal dediščino prostora.  Objekt bo obogatil prostor s postavitvijo zbirke Muzeja rudarstva, saj je prav na lokaciji večnamenske dvorane nekdaj deloval rudnik.

Več informacij: Nataša Matevljič, Razvojni center Divača, natasa.matevljic@divaca.info

**KOLOBUS**, vsako soboto od 4. julija do septembra

Za lažjo dostopnost Krasa in Brkinov z Obale bo od 4. julija dvakrat dnevno vozil tudi KOLOBUS Omed Koprom, Kozino, Divačo, Štanjelom, Sežano, Lipico in nazaj na Obalo). Kolesarji bodo imeli možnost obiskati vrsto doživetij in odprtih kmetij na Krasu in Brkinih. Kolobus bo vozil v sklopu Interreg projekta SLO/ITA Crossmoby, zato bo brezplačen.

Več informacij: Tadej Žilič, RRC Koper, tadej.zilic@rrc-kp.si